|  |
| --- |
| Корпоративни комуникации |
| А1 България |
| 0882 201 219 |
| http://www.а1.bg |
| http://www.facebook.com/A1Bulgaria |

София,

11.07.2024 г.

**Поръчай предварително Galaxy Z Flip6 или Galaxy Z Fold6 от А1 и вземи с до 350 лв. отстъпка**

* *Поръчай предварително новите Galaxy Z Flip6 или Galaxy Z Fold6 от А1.*
* *Възползвай се от отстъпка до 350 лв. срещу върнат стар телефон до 23 юли.*
* *Доставките на Galaxy Z Flip6 или Galaxy Z Fold6 за първите поръчали от А1 ще започнат на 19 юли.*
* *Новите устройства предлагат стилен дизайн и редица AI възможности.*

Най-новите модели на Samsung – **Galaxy Z Flip6** и **Z Fold6** вече са достъпни за [предварителни поръчки от А1](https://www.a1.bg/galaxy-flip-fold). По време на кампанията всеки потребител, който предостави на телекома стар мобилен телефон, независимо от марката, ще получи своя Samsung Galaxy **Z Fold6** с 350 лв. отстъпка, a Samsung Galaxy **Z Flip6 –** с 300 лв. отстъпка. Най-тънките и леки сгъваеми устройства на компанията досега могат да бъдат поръчани в разнообразни цветове и вариации на паметта и идват в комплект с безжични слушалки TTEC Mode.

След последните подобрения възможностите с изкуствен интелект Galaxy AI вече са достъпни и за сгъваемите устройства на световната технологична компания. Сега двата модела са снабдени с повече иновативни функции, задвижвани от AI, от когато и да било досега. И двата модела разполагат с функциите Circle-to-search за лесно намиране на обекти с ограждане и с Note Assist – най-удобният начин за обобщаване на бележки и транскрибиране на записи. Предлагат също и „умна“ помощ при писането на текстове и търсенето в сайтове, благодарение на Chat Assist и Browsing Assist.

Подобрения в новите модели има и по отношение на заснемането и обработването на кадри. С функцията Photo Assist можеш лесно с няколко движения на пръста да преместиш, изтриеш или коригираш цели обекти, както и след това да запълниш фона. Част от портфолиото с AI функции са и редица възможности за обработка на снимки и видеа, сред които Portrait Studio и Instant Slow-mo. Смартфоните са снабдени с мощни камери - Galaxy Z Fold6 разполага с 50 MP + 10 MP + 12 MP основна камера и 10 MP + 4 MP предна камера, а другият модел Flip6 е с основна камера 50 MP + 12 MP и предна камера 10 MP.

Сред удобствата са и иновативни функции, позволяващи да бъдат прескочени дори езиковите бариери. INTEPRETER е преводач на два екрана, който превежда веднага, независимо дали говориш, слушаш конференция или туристически гид. Live Translate е друга езикова функция, с която дори и телефонните разговори на различни езици вече не са проблем за устройствата на Samsung – превеждай разговорите в реално време в различни приложения и без проблем общувай на два езика.

По време на предварителната кампания за поръчки от А1 двата най-нови модела от сериите ще се предлагат с големи отстъпки срещу връщане на старо устройство. В замяна на използван телефон Galaxy Z Flip6 е достъпен с намаление от 300 лв. от редовната си цена, а Z Fold6 – с цели 350 лв. Моделите могат да бъдат закупени както в брой, така и на изплащане с план Unlimited с 50% отстъпка от месечната такса за първите 6 месеца.

[Pre-order кампанията](https://www.a1.bg/galaxy-flip-fold) е активна до 23 юли, а всеки желаещ може да избере между устройства с 256GB, 512GB или 1TB памет, както и разнообразни цветове на панела. Samsung Galaxy Z Fold6 се предлага в цветовете сребристо, морскосиньо и розово, докато Z Flip6 – в синьо, мента, жълто и сребристо.

***А1****, част от A1 Group, е водещ доставчик на дигитални услуги и телекомуникационни решения в България. Компанията предоставя мобилни и фиксирани услуги, високоскоростен интернет, интерактивна, цифрова, сателитна и мобилна телевизия, четири собствени спортни канала с марката MAX Sport, платежни услуги, ICT, cloud и IoT бизнес решения. През 2023 г. A1 България отчита приходи от 749,7 млн. евро, а сравнимата EBITDA e 303,7 млн. евро.*

***A1 Group*** *е водещ телекомуникационен доставчик в Централна и Източна Европа с повече от 29 млн. клиенти. A1 Group оперира в седем държави: Австрия, България, Беларус, Хърватия, Словения, Северна Македония и Сърбия, а приходите на Групата за 2023 година възлизат на 5,3 милиарда евро.*

*Портфолиото на A1 Group включва гласова телефония, високоскоростен интернет и мултимедийни услуги, както и решения в областта на високите технологии, преноса на данни, онлайн разплащанията и дигиталните бизнес решения. Групата разполага със стабилен акционер в лицето на América Móvil – един от най-големите телекомуникационни доставчици в света.*